SM/HKO

VM 147:00/2016

Poliisiosaston lausunto Uruguayn kanssa neuvoteltuun sopimukseen keskinäisestä avunannosta ja yhteistyöstä tulliasioissa

SM/HKO on pyytänyt sisäministeriön poliisiosastolta lausuntoa

Uruguayn kanssa keskinäisestä avunannosta ja yhteistyöstä tulliasioissa tehdystä

sopimuksesta. Sisäministeriön poliisiosasto lausuu seuraavaa:

Sopimuksen soveltamisalaan kuuluvat osapuolten tulliviranomaistensa välityksellä ja

sopimuksen määräysten mukaisesti avun antaminen toisilleen tullilakien

asianmukaisen noudattamisen varmistamiseksi, tullilakien vastaisten tekojen

estämiseksi, tutkimiseksi ja mainittuja tekoja koskeviin syytetoimiin ryhtymiseksi sekä

niissä tapauksissa, jotka koskevat tullilakien soveltamista, asiakirjojen tiedoksi

antamista. Sopimuksen tarkoituksena on sopia tullirikosten torjumiseen ja tutkimiseen liittyvästä kahdenkeskisestä sopimuksesta, eikä sillä ole tarkoitus olla ristiriidassa kansainvälistä rikosoikeusapua koskevien yleisten säännösten kanssa.

Olennaista sopimusluonnoksessa on se, että apua annetaan sopimuksen puitteissa

pyynnön vastaanottaneen osapuolen alueella voimassa olevan lainsäädännön

mukaisesti. Sopimustekstissä on kuitenkin esitetty esimerkiksi valvotun läpilaskun

kohdalla sellaisia toimenpiteitä, jotka eivät ole Suomessa voimassa olevan

pakkokeinolain mukaan mahdollisia. Toisaalta artiklassa 7 viitataan selvästi, että

apua annetaan tulliviranomaisen toimivallan, kansallisen lainsäädännön ja

käytettävissä olevien voimavarojen rajoissa.

Hallituksen esitys kahdenkeskisestä tulliyhteistyösopimuksen hyväksymisestä

Uruguayn kanssa ei vaikuta poliisin toimivaltuuksiin eikä yhteistyöhön

tulliviranomaisten kanssa.

Poliisijohtaja Sanna Heikinheimo

Poliisitarkastaja Juha Paukkunen

Asiakirja on sähköisesti allekirjoitettu asianhallintajärjestelmässä. Sisäministeriö 03.01.2017 klo 09:40. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
| Jakelu | SM / HKO |
| Tiedoksi | Jenni Hopia |